EL Επίσημη Εφημερίδα της Ευρωπαϊκής Ένωσης C 164/10

Συνοπτικό δελτίο κοινοποιούμενο από τα κράτη μέλη για τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1857/2006 της Επιτροπής σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων όπως τροποποιήθηκε με τον κανονισμό (ΕΚ) αριθ. 70/2001

(2008/C 164/09)

Αριθμός ενίσχυσης: XA 279/07

Κράτος μέλος: Δημοκρατία της Σλοβενίας

Περιφέρεια: Območje občine Luče

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Pomoči za ohranjanje in razvoj kmetijstva in podeželja v občini Luče za programsko obdobje 2007–2013

Νομική βάση: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini Luče za programsko obdobje 2007–2013 (II. poglavje)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στη δικαιούχο επιχείρηση:

2007: 10 000 EUR

2008: 10 000 EUR

2009: 10 000 EUR

2010: 10 000 EUR

2011: 10 000 EUR

2012: 10 000 EUR

2013: 10 000 EUR

Μέγιστη ένταση ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— έως 50 % των επιλέξιμων δαπανών στις μειονεκτικές περιοχές,

— έως 40 % των επιλέξιμων δαπανών στις άλλες περιοχές,

— έως 60 % των επιλέξιμων δαπανών στις μειονεκτικές περιοχές και έως 50 % των επιλέξιμων δαπανών στις άλλες περιοχές, όταν πρόκειται για επενδύσεις που πραγματοποιούνται από νέους γεωργούς εντός πενταετίας από την εγκατάστασή τους.

Η ενίσχυση προορίζεται για επενδύσεις αποκατάστασης στοιχείων των γεωργικών εκμεταλλεύσεων και αγοράς εξοπλισμού χρησιμοποιούμενου στη γεωργική παραγωγή, για επενδύσεις σε μόνιμες καλλιέργειες, στη βελτίωση γεωργικών εκτάσεων και τη διαχείριση βοσκοτόπων.

2. Διατήρηση παραδοσιακών τοπίων και κτιρίων:

— έως 100 % των πραγματικών δαπανών, στην περίπτωση επενδύσεων σε μη παραγωγικά στοιχεία,

— έως 60 %, ή προκειμένου για μειονεκτικές περιοχές έως 75 %, των πραγματικών δαπανών επενδύσεων σε μέσα παραγωγής των γεωργικών εκμεταλλεύσεων, υπό τον όρο ότι η επένδυση δεν συνεπάγεται αύξηση της παραγωγικής ικανότητας της γεωργικής εκμετάλλευσης,

— είναι δυνατόν να χορηγείται πρόσθετη ενίσχυση καλύπτουσα ποσοστό έως και 100 % των πρόσθετων δαπανών που προκύπτουν από τη χρήση παραδοσιακών υλικών τα οποία είναι απαραίτητα για τη διατήρηση των παραδοσιακών στοιχείων των κτιρίων.

3. Μετεγκατάσταση αγροτικών κτιρίων για λόγους δημοσίου συμφέροντος:

— έως 100 % των πραγματικών δαπανών, όταν η μετεγκατάσταση συνίσταται απλώς στην αποξήλωση, μετακίνηση και εκ νέου ανέγερση υφιστάμενων κτιριακών εγκαταστάσεων,

— όταν η μετεγκατάσταση έχει ως αποτέλεσμα τον εκσυγχρονισμό κτιριακών εγκαταστάσεων της γεωργικής εκμετάλλευσης, ο κάτοχος της γεωργικής εκμετάλλευσης πρέπει να συνεισφέρει τουλάχιστον το 60 %, ή στις μειονεκτικές περιοχές τουλάχιστον το 50 %, της αύξησης της αξίας των σχετικών εγκαταστάσεων μετά τη μετεγκατάσταση. Εάν ο δικαιούχος είναι νέος γεωργός, το ποσοστό συνεισφοράς του πρέπει να είναι, αντιστοίχως, 55 % ή 45 % τουλάχιστον,

— όταν η μετεγκατάσταση έχει ως αποτέλεσμα αύξηση της παραγωγικής ικανότητας, ο δικαιούχος πρέπει να συνεισφέρει τουλάχιστον το 60 %, ή στις μειονεκτικές περιοχές τουλάχιστον το 50 %, των σχετικών με την ανωτέρω αύξηση δαπανών. Εάν ο δικαιούχος είναι νέος γεωργός, το ποσοστό συνεισφοράς του πρέπει να είναι, αντιστοίχως, 55 % ή 45 % τουλάχιστον.

4. Ενισχύσεις για την πληρωμή ασφαλίστρων:

— το επίπεδο της δημοτικής χρηματοοικονομικής στήριξης αντιστοιχεί στη διαφορά μεταξύ του ποσοστού συγχρηματοδότησης των ασφαλίστρων από τον κρατικό προϋπολογισμό και ποσοστού έως και 50 % των επιλέξιμων δαπανών ασφαλίστρων για την ασφάλιση των καλλιεργειών και των καρπών, και για την ασφάλιση του ζωικού κεφαλαίου έναντι ασθενειών.

5. Ενισχύσεις αναδασμού:

— έως 100 % των επιλέξιμων νομικών και διοικητικών δαπανών.

6. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των πραγματικών δαπανών· η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς.

7. Παροχή τεχνικής υποστήριξης:

— έως 100 % των δαπανών εκπαίδευσης και κατάρτισης γεωργών, παροχής συμβουλευτικών υπηρεσιών, διοργάνωσης φόρουμ, διαγωνισμών, εμποροπανηγύρεων και εκθέσεων, δημοσιεύσεων, καταλόγων και σελίδων στο Διαδίκτυο, και παροχής υπηρεσιών αντικατάστασης. Η ενίσχυση χορηγείται υπό μορφή επιδοτούμενων υπηρεσιών και δεν περιλαμβάνει άμεση καταβολή χρηματικών ποσών σε παραγωγούς

Ημερομηνία έναρξης εφαρμογής: Οκτώβριος 2007 (οι ενισχύσεις θα χορηγηθούν μόνο μετά τη δημοσίευση του συνοπτικού δελτίου στον ιστότοπο της Ευρωπαϊκής Επιτροπής)

Διάρκεια εφαρμογής του καθεστώτος ενισχύσεων ή χορήγησης της μεμονωμένης ενίσχυσης: Έως τις 31.12.2013

Στόχος της ενίσχυσης: Στήριξη ΜΜΕ

Παραπομπή σε άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το κεφάλαιο ΙΙ του σχεδίου κανόνων σχετικά με τη χορήγηση ενισχύσεων για τη διατήρηση και την ανάπτυξη της γεωργίας, της δασοκομίας και των αγροτικών περιοχών στον δήμο Luče κατά την περίοδο προγραμματισμού 2007-2013 προβλέπει μέτρα που συνιστούν κρατικές ενισχύσεις σύμφωνα με τα ακόλουθα άρθρα του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 5: Διατήρηση παραδοσιακών τοπίων και κτιρίων,

άρθρο 6: Μετεγκατάσταση αγροτικών κτιρίων για λόγους δημοσίου συμφέροντος,

άρθρο 12: Ενισχύσεις για την πληρωμή ασφαλίστρων,

άρθρο 13: Ενισχύσεις αναδασμού,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στον γεωργικό τομέα

Σχετικός(-οί) κλάδος(-οι): Γεωργία

Ονομασία και διεύθυνση της χορηγούσας αρχής:

Občina Luče Luče 106 SLO-3334 Luče

Διεύθυνση στο Διαδίκτυο: http://www.uradni-list.si/1/ulonline.jsp?urlid=200787&dhid=91629

Λοιπές πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών επεκτείνεται και στα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινός παγετός, χαλάζι, κεραυνοί, πυρκαγιές προκληθείσες από κεραυνούς, καταιγίδες και πλημμύρες.

Οι δημοτικοί κανόνες πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που πρέπει να θεσπισθούν από τους δήμους, καθώς και τις εφαρμοστέες γενικές εκτελεστικές διατάξεις (διαδικασία χορήγησης, σώρευση, διαφάνεια και έλεγχος των ενισχύσεων)

Υπογραφή αρμοδίου

Ciril ROSC

Župan

Αριθμός ενίσχυσης: XA 284/07

Κράτος μέλος: Δημοκρατία της Σλοβενίας

Περιφέρεια: Območje občine Juršinci

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Dodeljevanje pomoči za ohranjanje in razvoj kmetijstva ter podeželja v občini Juršinci 2007–2013

Νομική βάση: Pravilnik o dodeljevanju državnih pomoči za ohranjanje in razvoj kmetijstva in podeželja v občini Juršinci

Ετήσιες δαπάνες που προβλέπονται στο πλαίσιο του καθεστώτος ενίσχυσης ή συνολικό ποσό της μεμονωμένης ενίσχυσης που χορηγείται στην εταιρεία:

2007: 17 526 EUR

2008: 21 000 EUR

2009: 21 525 EUR

2010: 22 063 EUR

2011: 22 614 EUR

2012: 23 180 EUR

2013: 23 759 EUR

Μέγιστη ένταση της ενίσχυσης:

1. Επενδύσεις σε γεωργικές εκμεταλλεύσεις για τους σκοπούς της πρωτογενούς παραγωγής:

— έως 50 % των επιλέξιμων δαπανών στις μειονεκτικές περιοχές,

— έως 40 % των επιλέξιμων δαπανών σε άλλες περιοχές.

Σκοπός της ενίσχυσης είναι η πραγματοποίηση επενδύσεων για την αποκατάσταση στοιχείων των γεωργικών εκμεταλλεύσεων και για την αγορά εξοπλισμού που χρησιμοποιείται στη γεωργική παραγωγή, καθώς και επενδύσεων σε μόνιμες καλλιέργειες και για τη βελτίωση γεωργικών εκτάσεων και τη διαχείριση βοσκοτόπων.

2. Ενισχύσεις για την πληρωμή ασφαλίστρων:

— το ποσό της δημοτικής στήριξης αντιστοιχεί στη διαφορά μεταξύ του ποσού συγχρηματοδότησης των ασφαλίστρων από τον κρατικό προϋπολογισμό και ποσοστού έως και 50 % των επιλέξιμων δαπανών ασφαλίστρων για την ασφάλιση των καλλιεργειών και των καρπών, και για την ασφάλιση του ζωικού κεφαλαίου έναντι ασθενειών.

3. Ενισχύσεις για την ενθάρρυνση της παραγωγής γεωργικών προϊόντων ποιότητας:

— έως 100 % των επιλέξιμων δαπανών δραστηριοτήτων έρευνας της αγοράς, επινόησης και σχεδιασμού προϊόντων, συμπεριλαμβανομένων των ενισχύσεων που χορηγούνται για την προετοιμασία αιτήσεων αναγνώρισης γεωγραφικών ονομασιών προέλευσης ή έκδοσης πιστοποιητικών ιδιοτυπίας, σύμφωνα με τους σχετικούς κοινοτικούς κανονισμούς. Η ενίσχυση χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεσες χρηματικές πληρωμές σε παραγωγούς.

4. Παροχή τεχνικής υποστήριξης:

— έως 50 % των δαπανών εκπαίδευσης και κατάρτισης γεωργών, παροχής συμβουλευτικών υπηρεσιών, υπηρεσιών αντικατάστασης, διοργάνωσης φόρουμ, διαγωνισμών, εμποροπανηγύρεων και εκθέσεων, δημοσιεύσεων, καταλόγων και ιστοτόπων. Η ενίσχυση χορηγείται υπό μορφή επιδοτούμενων υπηρεσιών και δεν πρέπει να περιλαμβάνει άμεσες χρηματικές πληρωμές σε παραγωγούς

Ημερομηνία έναρξης εφαρμογής: Οκτώβριος 2007 (η ενίσχυση θα χορηγηθεί μόνο μετά τη δημοσίευση των συνοπτικών πληροφοριών στον ιστότοπο της Ευρωπαϊκής Επιτροπής)

Διάρκεια του καθεστώτος ενίσχυσης ή της μεμονωμένης ενίσχυσης: Έως τις 31.12.2013

Στόχος της ενίσχυσης: Στήριξη των ΜΜΕ

Παραπομπή σε άρθρα του κανονισμού (ΕΚ) αριθ. 1857/2006 και επιλέξιμες δαπάνες: Το σχέδιο κανόνων για τη χορήγηση κρατικής ενίσχυσης με σκοπό τη διατήρηση και την ανάπτυξη της γεωργίας και των αγροτικών περιοχών στο δήμο Juršinci περιλαμβάνει μέτρα τα οποία συνιστούν κρατική ενίσχυση σύμφωνα με τα ακόλουθα άρθρα του κανονισμού (ΕΚ) αριθ. 1857/2006 της Επιτροπής, της 15ης Δεκεμβρίου 2006, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001 (ΕΕ L 358 της 16.12.2006, σ. 3):

άρθρο 4: Επενδύσεις σε γεωργικές εκμεταλλεύσεις,

άρθρο 12: Ενισχύσεις για την πληρωμή ασφαλίστρων,

άρθρο 14: Ενισχύσεις για την ενθάρρυνση της παραγωγής γεωργικών προϊόντων ποιότητας,

άρθρο 15: Παροχή τεχνικής υποστήριξης στο γεωργικό τομέα

Σχετικός(-οί) κλάδος(-οι): Γεωργία

Όνομα και διεύθυνση της χορηγούσας αρχής:

Občina Juršinci Juršinci 3b SLO-2256 Juršinci

Διεύθυνση στο Διαδίκτυο: http://www.lex-localis.info/KatalogInformacij/VsebinaDokumenta.aspx?SectionID=02613e3a-6c6a-4753-af7b-1f6d10a21e25

Λοιπές πληροφορίες: Το μέτρο της πληρωμής των ασφαλίστρων για την ασφάλιση των καλλιεργειών και των καρπών περιλαμβάνει τα ακόλουθα δυσμενή καιρικά φαινόμενα που μπορούν να εξομοιωθούν με θεομηνία: εαρινός παγετός, χαλάζι, κεραυνοί, πυρκαγιές προκληθείσες από κεραυνούς, καταιγίδες και πλημμύρες.

Οι δημοτικοί κανόνες πληρούν τις απαιτήσεις του κανονισμού (ΕΚ) αριθ. 1857/2006 ως προς τα μέτρα που πρέπει να θεσπίσει ο δήμος, καθώς και τις γενικές εκτελεστικές διατάξεις (στάδια πριν από τη χορήγηση της ενίσχυσης, σώρευση, διαφάνεια και έλεγχος των ενισχύσεων)

Υπογραφή αρμοδίου

Drago SLAMERŠAK

Tajnik občine

Αριθμός ενίσχυσης: XA 288/07

Κράτος μέλος: Ηνωμένο Βασίλειο

Περιφέρεια: England

Τίτλος του καθεστώτος ενισχύσεων: Business Link

Νομική βάση: Section 11, Industrial Development Act 1982

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων: 142 εκατ. GBP για όλους τους τομείς. Από το ποσό αυτό υπολογίζεται ότι κατά μέγιστο όριο 15 εκατ. GBP θα διατεθούν για δραστηριότητες σχετικές με τη γεωργία

Μέγιστη ένταση της ενίσχυσης: Η ένταση της ενίσχυσης ανέρχεται σε 100 %

Ημερομηνία εφαρμογής: Το καθεστώς τίθεται σε εφαρμογή στις 23.10.2007

Διάρκεια του καθεστώτος ενισχύσεων: Το καθεστώς αρχίζει να εφαρμόζεται στις 23 Οκτωβρίου 2007 και περατώνεται στις 22 Οκτωβρίου 2014. Η τελευταία πληρωμή θα πραγματοποιηθεί στις 22 Οκτωβρίου 2014 και η τελευταία ημερομηνία παροχής συμβουλών είναι η 22α Οκτωβρίου 2014

Στόχος της ενίσχυσης: Δευτερεύων στόχος είναι η παροχή τεχνικής υποστήριξης στο γεωργικό τομέα. Το καθεστώς θα έχει ιδίως ως αποτέλεσμα:

να αυξηθεί η ευαισθητοποίηση για τη διαθέσιμη υποστήριξη στις επιχειρήσεις,

να εξοπλισθεί και να ενημερωθεί η επιχειρηματική κοινότητα,

να ενθαρρυνθούν οι αλλαγές στην παραγωγή,

να επεκταθεί η αγορά υποστήριξης των επιχειρήσεων.

Η ενίσχυση χορηγείται βάσει του άρθρου 15 του κανονισμού (ΕΚ) αριθ. 1857/2006. Στις επιλέξιμες δαπάνες συγκαταλέγεται το πλήρες κόστος των υπηρεσιών συμβούλων και των δαπανών διοργάνωσης των προγραμμάτων κατάρτισης κατόχων και εργαζομένων σε γεωργικές εκμεταλλεύσεις, όπως προβλέπεται από το άρθρο 15 παράγραφος 3

Σχετικός(-οί) τομέας(-είς): Καλύπτονται όλοι οι τομείς της γεωργικής παραγωγής (ζωικής και φυτικής). Η ενίσχυση δεν περιλαμβάνει άμεσες χρηματικές πληρωμές σε παραγωγούς

Ονομασία και διεύθυνση της χορηγούσας αρχής:

Department for Business, Enterprise and Regulatory Reform 1 Victoria Street London SW1H 0ET United Kingdom

Διεύθυνση στο Διαδίκτυο: http://www.berr.gov.uk/files/file40920.doc

Έχετε την εναλλακτική δυνατότητα πρόσβασης σε πληροφορίες σχετικά με το συγκεκριμένο καθεστώς μέσω του κεντρικού διαδικτυακού καταλόγου του Ηνωμένου Βασιλείου για τα απαλλασσόμενα καθεστώτα κρατικών ενισχύσεων στον τομέα της γεωργίας:

www.defra.gov.uk/farm/policy/state-aid/setup/exist-exempt.htm

Κάντε κλικ στον σύνδεσμο «Business Link»

Άλλες πληροφορίες: Η πρόσβαση στο καθεστώς παραμένει ανοικτή σε όλους τους τομείς, εξαιρουμένων, προς το παρόν, των τομέων της αλιείας και της υδατοκαλλιέργειας. Οι ενισχύσεις στις επιχειρήσεις που δεν δραστηριοποιούνται στον τομέα της γεωργίας καταβάλλονται βάσει του κανονισμού (ΕΚ) αριθ. 1998/2006 που διέπει τη χορήγηση ενισχύσεων ήσσονος σημασίας (de minimis). Η ενίσχυση χορηγείται υπό τη μορφή υπηρεσιών — δεν καταβάλλονται άμεσες χρηματικές πληρωμές σε παραγωγούς. Οι ενισχύσεις στις γεωργικές εκμεταλλεύσεις που δραστηριοποιούνται στον τομέα της μεταποίησης και εμπορίας γεωργικών προϊόντων καταβάλλονται βάσει του κανονισμού (ΕΚ) αριθ. 1998/2006 που διέπει τη χορήγηση ενισχύσεων ήσσονος σημασίας (de minimis)

Υπογραφή και ημερομηνία εξ ονόματος του Υπουργείου Περιβάλλοντος, Τροφίμων και Αγροτικών Υποθέσεων (αρμόδια αρχή του Ηνωμένου Βασιλείου)

Duncan Kerr

Agricultural State Aid Team Leader

Defra

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Αριθμός ενίσχυσης: XA 428/07

Κράτος μέλος: Ιταλία

Τίτλος του καθεστώτος ενισχύσεων ή επωνυμία της επιχείρησης που λαμβάνει μεμονωμένη ενίσχυση: Agevolazioni per il subentro in agricoltura, parte aiuti per il primo insediamento — ISMEA, Istituto di servizi per il mercato agricolo ed agroalimentare

Νομική βάση: Delibera del Consiglio di amministrazione per l'adeguamento degli interventi di cui al decreto legislativo 21 aprile 2000, n. 185, Titolo I, Capo III ai regolamenti (CE) n. 70/2001 e (CE) n. 1857/2006

Ετήσια δαπάνη που προβλέπεται στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην επιχείρηση: Η ετήσια δαπάνη που προβλέπεται στο πλαίσιο του καθεστώτος ενισχύσεων ανέρχεται σε περίπου 20 εκατ. EUR

Μέγιστη ένταση της ενίσχυσης: Χορηγείται επιχορήγηση για τους σκοπούς της αρχικής εγκατάστασης, ύψους 25 000 EUR

Ημερομηνία έναρξης εφαρμογής: Το καθεστώς ενισχύσεων αρχίζει να ισχύει από τις 18 Φεβρουαρίου 2008 ή από τη τη στιγμή της παραλαβής από την Ευρωπαϊκή Επιτροπή του κωδικού αριθμού αναγνώρισης του προγράμματος, δηλαδή από την ημέρα έπειτα από την επιβεβαίωση από την Επιτροπή, με την έκδοση του πιστοποιητικού παραλαβής στο οποίο αναγράφεται ο κωδικός αριθμός αναγνώρισης, ότι παρέλαβε το συνοπτικό δελτίο

Διάρκεια του καθεστώτος ενισχύσεων ή της μεμονωμένης ενίσχυσης: 6 έτη

Στόχος της ενίσχυσης: Να υποστηριχθεί το νέο επιχειρηματικό πνεύμα και η εναλλαγή των γενεών στο χώρο της γεωργίας.

Η ενίσχυση εγκατάστασης χορηγείται βάσει του άρθρου 7 του κανονισμού (ΕΚ) αριθ. 1857/2006 και του άρθρου 22 του κανονισμού (ΕΚ) αριθ. 1698/2005

Σχετικός(-οί) τομέας(-είς): Γεωργία: πρωτογενής παραγωγή

Ονομασία και διεύθυνση της χορηγούσας αρχής:

ISMEA Sede legale: via C. Celso, 6 I-00161 Roma

Sede amministrativa: via Nomentana, 183 I-00161 Roma

Διεύθυνση στο Διαδίκτυο: www.ismea.it

Άλλες πληροφορίες: Το καθεστώς αφορά την προσαρμογή της κρατικής ενίσχυσης N 336/01, που είχε εγκριθεί από την Ευρωπαϊκή Επιτροπή στις 13 Φεβρουαρίου 2003, στις νέες ρυθμίσεις των κανονισμών (ΕΚ) αριθ. 1857/2006 και (ΕΚ) αριθ. 70/2001 για τη μεταποίηση και εμπορία γεωργικών προϊόντων. Οι προσαρμογές αφορούν ιδίως τρία μέτρα: τη μεταποίηση και εμπορία γεωργικών προϊόντων, τις δράσεις παροχής τεχνικής υποστήριξης και τις ενισχύσεις για τους σκοπούς της αρχικής εγκατάστασης.

Στην Επιτροπή κοινοποιήθηκαν τα εξής συνοπτικά δελτία:

το συνοπτικό δελτίο για τις ενισχύσεις υπέρ των επενδύσεων στον τομέα της πρωτογενούς παραγωγής, βάσει του κανονισμού (ΕΚ) αριθ. 1857/2006,

το συνοπτικό δελτίο για τις ενισχύσεις υπέρ των επενδύσεων στον τομέα της μεταποίησης και εμπορίας γεωργικών προϊόντων, βάσει του κανονισμού (ΕΚ) αριθ. 70/2001,

το συνοπτικό δελτίο για τις ενισχύσεις για τους σκοπούς της τεχνικής υποστήριξης, βάσει του κανονισμού (ΕΚ) αριθ. 1857/2006,

το συνοπτικό δελτίο για τις ενισχύσεις που χορηγούνται σε νέους γεωργούς για τους σκοπούς της αρχικής εγκατάστασης, βάσει του κανονισμού (ΕΚ) αριθ. 1857/2006.

Το καθεστώς προβλέπει μεταξύ άλλων τη χορήγηση ενισχύσεων για τους σκοπούς της τεχνικής υποστήριξης στον τομέα της μεταποίησης και εμπορίας γεωργικών προϊόντων βάσει των διατάξεων του κανονισμού (ΕΚ) αριθ. 1998/2006 de minimis (ήσσονος σημασίας) και τη χορήγηση ενισχύσεων για επενδύσεις στο χώρο του αγροτουρισμού, επίσης βάσει των διατάξεων του κανονισμού (ΕΚ) αριθ. 1998/2006.

Όσον αφορά τις ενισχύσεις που χορηγούνται για τους σκοπούς της αρχικής εγκατάστασης, εξασφαλίζεται ότι η σωρευτική χορήγηση των ενισχύσεων που παρέχονται βάσει των διατάξεων του κανονισμού (ΕΚ) αριθ. 1698/2005 και του παρόντος καθεστώτος, δεν οδηγεί σε υπέρβαση του μέγιστου ορίου που προβλέπεται από τον κανονισμό (ΕΚ) αριθ. 1698/2005

Il Direttore generale

Salvatore PETROLI